Wat bied Afrikaans sonder tref-en-trap?
Met die eise wat aan onderwysers gestel word, is daar nie tyd om regtig 'n program uit te werk van wat jy wil aanbied nie. Veral in Afrikaans, kan mens maklik hard werk sonder om veel uit te rig of sukses te behaal. Die geheim van suksesvolle Afrikaanse onderrig is beplanning, sistematiese afhandeling en inoefening van alle inhoud en deursigtige assessering. Hierdie pakkette bied dit op 'n skinkbord aan vir die onderwyser. Dit sluit die volgende in:
Dokumente vir die vaklêer
Lesplanne vir die hele jaar
Onderwysershandleiding met alles wat die onderwyser (selfs die onderwyser wat vir die eerste jaar skool gee of vir die eerste keer Afrikaans aanbied) in die klas gaan doen. Stap vir stap, sodat hy/sy presies weet wat gedoen moet word, hoe dit gedoen moet word en wanneer dit gedoen moet word
Onderrig volgens die ure en weke soos deur die Departement voorgeskryf
Assesseringstake soos deur die Departement voorgeskryf
Progressiewe, deursigtige assessering asook onderrig van inhoud wat uitloop op assessering
'n leerderboek met taal konvensies en formaat van transaksionele skryfwerk en kreatiewe skryfwerk
Hulpmiddels, sluit prente, woordkaarte en enige relevante hulpmiddels wat in die klas gebruik gaan word – ook in weke uiteengesit
Assessering op excel – volgens die onderwerpe wat geassesseer moet word – die formules is klaar geskryf
Die pakket word aangebied as 'n CD met 'n onderwysershandleiding (memorandumboek) wat in kleur gedruk is. Die onderwysershandleiding bevat al die werk wat gedoen word in die klas.
Watter voordeel bied hierdie pakkette bo ander boeke of pakkette?
'n Skool hoef nie leesreekse aan te koop nie – leesstukke wat op die vlak van die kind is en by sy leefwêreld aanklank vind, is ingewerk
Die CD kan elke jaar gebruik word
Omdat die werk vir die hele jaar klaar uitgewerk is, kan die pas volgehou word wanneer personeel wissel of aflospersoneel moet oorvat by die Afrikaanse onderwyser
Die assessering is deursigtig – die kind (ons primêre verantwoordelikheid) en die ouer, weet presies op watter vlak sy kind is, voordat rapporte uitgegee word
Die pakkette is koste-effektief en gebruikersvriendelik
tuisblad | afrikaans sonder tref-en-trap | bestelvorm | kontak ons
© 2010 Copyright Leer Afrikaans. All Rights Reserved. Website designed and hosted by LIT Creations. You are visitor number: 132978